stanford-oval/wikipedia huggingface dataset:
เอแอนด์พี ออร์ชาร์ด
รางวัล

รางวัลสินค้าไทยแห่งปี 2532
ได้รับการรับรอง GAP (Good Agricultural practice) ปี 2547
ได้รับการรับรอง ออร์แกนิค ไทยแลนด์ กรมวิชาการเกษตร กระทรวงเกษตรและสหกรณ์ ปี 2549
รางวัลชนะเลิศ เกษตรกรดีเด่น สาขาเกษตรอินทรีย์ ระดับเขต ประจำปี 2551 สำนักงานส่งเสริมและพัฒนาเกษตรเขต 3 กรมส่งเสริมการเกษตร จ.ระยอง
ได้รับการรับรองมาตรฐานเกษตรอินทรีย์จากกรมวิชาการเกษตร สหภาพยุโรป (EU) และสหรัฐอเมริกา (USA) จาก Dr. Riccardo Cozzo เมื่อวันที่ 13 กรกฎาคม 2552 เลขที่ IT BAC 009629 และ US BAC 009629
รางวัล Green Solution Award 2012 โครงการประยุกต์ใช้ นาโนไบโอเทคโนโลยีในสวนมังคุดอินทรีย์ พ.ศ. 2555 จากสภาอุตสาหกรรมแห่งประเทศไทยและสำนักงานนวัตกรรมแห่งชาติ (องค์การมหาชน)
ตัวแทนแสดงศักยภาพเกษตรอินทรีย์ของไทย ในงาน The 8th China International SME Fair ครั้งที่ 8 กวางโจว ประเทศจีน
วิทยากรรับเชิญในงานมหกรรมการนำเสนอผลงานวิจัยแห่งชาติประจำปี 2555 (Thailand Research Expo 2012) สำนักงานคณะกรรมการวิจัยแห่งชาติ (วช.)
รางวัลชมเชย การประกวดรางวัลสุดยอด SMEs แห่งชาติ ครั้งที่ 5 (5th SMEs National Awards 2012) กลุมธุรกิจอาหารและเครื่องดื่ม จากสำนักงานสงเสริมวิสาหกิจขนาดกลางและขนาดย่อม (สสว.) กระทรวงอุตสาหกรรม เมื่อวันที่ 24 เมษายน พ.ศ. 2556
สุดยอดผลิตภัณฑ์ OTOP ดีเด่น (Provincial Star OTOP) จังหวัดตราดประจำปี 2556
มาลินี สุขเวชชวรกิจ

| แพทย์หญิงมาลินี สุขเวชชวรกิจม> ป.ช., ม.ว.ม., ร.จ.พ. |
| --- | --- |

สมาชิกสภาผู้แทนราษฎร   แบบสัดส่วน
ดำรงตำแหน่ง 23 ธันวาคม พ.ศ. 2550 – 13 ตุลาคม พ.ศ. 2551
 
ข้อมูลส่วนบุคคล
เกิด: 15 กันยายน พ.ศ. 2480 (87 ปี) จังหวัดนครสวรรค์ ประเทศสยาม
พรรคการเมือง: ประชาธิปัตย์ (2501–ปัจจุบัน)
คู่สมรส: สุนทร สุขเวชชวรกิจ

แพทย์หญิง มาลินี สุขเวชชวรกิจ (เกิด 15 กันยายน พ.ศ. 2480) อดีตสมาชิกสภาผู้แทนราษฎร แบบสัดส่วน สังกัดพรรคประชาธิปัตย์  อดีตรองผู้ว่าราชการกรุงเทพมหานคร และอดีตสมาชิกวุฒิสภาจังหวัดนครสวรรค์
ประวัติ

มาลินี เกิดเมื่อวันที่ 15 กันยายน พ.ศ. 2480 สำเร็จการศึกษาแพทยศาสตรบัณฑิต จากคณะแพทย์ศาสตร์ศิริราชพยาบาล มหาวิทยาลัยแพทยศาสตร์ ประกาศนียบัตรอายุรกรรมทั่วไป (Residency Training in Internal Medicine ) Beekman Downtown Hospital,NYC, USA และประกาศนียบัตรอบรมสาขาโรคหัวใจ โดยได้รับทุนจากองค์การอนามัยโลก WHO จาก Green Lane Hospital ประเทศนิวซีแลนด์
นอกจากนั้นยังผ่านการศึกษาอบรมหลักสูตรการเมืองการปกครองระบอบประชาธิปไตย สำหรับนักบริหารระดับสูง รุ่นที่ 4 สถาบันพระปกเกล้า หลักสูตรประกาศนียบัตรกฎหมายมหาชน รุ่น 13 มหาวิทยาลัยธรรมศาสตร์ และปริญญาโท รัฐศาสตร์ (การเมืองการปกครอง) จากมหาวิทยาลัยสุโขทัยธรรมาธิราช
ด้านชีวิตครอบครัวสมรสกับนายแพทย์ สุนทร สุขเวชชวรกิจ
การทำงาน

แพทย์หญิง มาลินี รับราชการเป็นแพทย์อายุรศาสตร์ สังกัดกระทรวงสาธารณสุข ประจำโรงพยาบาลพระปกเกล้า จังหวัดจันทบุรี และโรงพยาบาลสวรรค์ประชารักษ์ จังหวัดนครสวรรค์ เคยดำรงตำแหน่งผู้อำนวยการโรงพยาบาลปากน้ำโพ โรงพยาบาลสวรรค์ประชารักษ์ และเป็นผู้ทรงคุณวุฒิระดับ 10 ด้านเวชกรรม กระทรวงสาธารณสุข เป็นผู้ร่วมก่อตั้งสถาบันรับรองคุณภาพสถานพยาบาล (องค์การมหาชน)
ต่อมาได้เริ่มต้นทำงานการเมือง โดยการสมัครรับเลือกตั้งเป็นสมาชิกวุฒิสภา จังหวัดนครสวรรค์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ได้รับเลือกตั้งเป็นสมัยแรก และได้ดำรงตำแหน่งประธานกรรมาธิการประธานคณะกรรมาธิการการสาธารณสุข วุฒิสภา ต่อมาได้เข้าร่วมงานกับพรรคประชาธิปัตย์ และได้รับเลือกตั้งเป็นสมาชิกสภาผู้แทนราษฎร แบบสัดส่วนกลุ่ม 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การทำงาน > สมาชิกวุฒิสภา

การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดนครสวรรค์
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เหรียญจักรพรรดิมาลา (ร.จ.พ.)
แหล่งข้อมูลอื่น

เว็บไซต์ส่วนตัวของพ.ญ.มาลินี สุขเวชชวรกิจ เก็บถาวร 2009-02-13 ที่ เวย์แบ็กแมชชีน
โรงพยาบาลมหาราชนครศรีธรรมราช

| โรงพยาบาลมหาราชนครศรีธรรมราช |
| --- | --- |
Maharaj Nakhon Si Thammarat Hospital

ประเภท: โรงพยาบาลมหาราช
ที่ตั้ง: 198 ถนนราชดำเนิน ตำบลในเมือง อำเภอเมืองนครศรีธรรมราช จังหวัดนครศรีธรรมราช 80000
ข้อมูลทั่วไป
ก่อตั้ง: 24 มิถุนายน พ.ศ. 2496 (โรงพยาบาลนครศรีธรรมราช)   12 กันยายน พ.ศ. 2525 (โรงพยาบาลมหาราชนครศรีธรรมราช)
สังกัด: กระทรวงสาธารณสุข
โรงเรียนแพทย์: คณะแพทยศาสตร์ สถาบันพระบรมราชชนก
ผู้อำนวยการ: นายแพทย์พงษ์พจน์ ธีรานันตชัย
จำนวนเตียง: 844
เว็บไซต์: โรงพยาบาลมหาราชนครศรีธรรมราช
โรงพยาบาลมหาราชนครศรีธรรมราช เดิมชื่อโรงพยาบาลนครศรีธรรมราช ตั้งอยู่ที่ 198 ถนนราชดำเนิน ตำบลในเมือง อำเภอเมืองนครศรีธรรมราช จังหวัดนครศรีธรรมราช
ประวัติ

โรงพยาบาลนครศรีธรรมราช เริ่มก่อสร้างในปี พ.ศ. 2495 บนที่ดิน 37 ไร่ ของสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ ซึ่งเป็นที่ตั้งของ “วังโพธิ์ยายรด” อันเป็นที่ประทับในสมัยทรงดำรงตำแหน่งเป็นอุปราชของจังหวัดในภาคใต้และพื่อเป็นอนุสรณ์จึงได้ตั้งชื่อเรือนคนไข้หลังแรกว่า “ยุคลฑิฆัมพร”
โรงพยาบาลนครศรีธรรมราช ได้เริ่มให้บริการเมื่อปี พ.ศ. 2496 โดยมีขนาด 10 เตียง มีแพทย์ 2 คน คือ นายแพทย์จำลอง แจ่มไพบูลย์ ซึ่งดำรงตำแหน่งผู้อำนวยการคนแรกของโรงพยาบาล และแพทย์หญิงองุ่น แจ่มไพบูลย์ มีลูกจ้างประจำ 10 คน หลังการก่อสร้างตึกอำนวยการเสร็จโรงพยาบาลจึงได้เปิดให้บริการเป็นทางการเมื่อวันที่ 24 มิถุนายน พ.ศ. 2496 และขยายเป็น 25 เตียง โรงพยาบาลนครศรีธรรมราช ได้รับการพัฒนาขยายต่อมาเป็นโรงพยาบาลขนาด 400 เตียง เพื่อรองรับคนไข้ที่มารับบริการเพิ่มขึ้นทุกปี
ในปี พ.ศ. 2517 นายแพทย์สุพาศน์ บุรพัฒน์ ได้ย้ายมาดำรงตำแหน่งผู้อำนวยการโรงพยาบาล แทนนายแพทย์จำลอง แจ่มไพบูลย์ ซึ่งได้ย้ายไปดำรงตำแหน่งนายแพทย์สาธารณสุขจังหวัดนครศรีธรรมราช
ในปี พ.ศ. 2521 คณะรัฐมนตรีได้มีมติให้กระทรวงสาธารณสุข เร่งสร้างโรงพยาบาลศูนย์ขนาด 1,000 เตียง ประจำภาคต่างๆ ของประเทศและขอพระราชทานนามว่า “โรงพยาบาลมหาราช” เพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสพระราชพิธีสมโภชกรุงรัตนโกสินทร์ 200 ปี ซึ่งเมื่อพิจารณาจากความเหมาะสม โรงพยาบาลนครศรีธรรมราชจึงได้รับการคัดเลือก ดังนั้นในปี พ.ศ. 2522 จากความช่วยเหลือของรัฐบาลญี่ปุ่น ด้านการก่อสร้าง และจัดหาอุปกรณ์เครื่องมือทางการแพทย์ รวมเป็นจำนวนเงิน 360 ล้านบาท การ่อสร้างโรงพยาบาลมหาราชนครศรีธรรมราช จึงได้มีการดำเนินการในปี พ.ศ. 2523 และเสร็จสิ้นในปี พ.ศ. 2526
วันที่ 12 กันยายน พ.ศ. 2525 พระบาทสมเด็จพระวชิรเกล้าเจ้าอยู่หัว ได้เสด็จพระราชดำเนินประกอบพิธีเปิด “โรงพยาบาลมหาราชนครศรีธรรมราช”
ผู้อำนวยการ

| --- | --- |
โรงพยาบาลนครศรีธรรมราช
รายนามผู้อำนวยการ: วาระการดำรงตำแหน่ง
1. นายแพทย์จำลอง แจ่มไพบูลย์: พ.ศ. 2496 – พ.ศ. 2517
2. นายแพทย์สุพาศน์ บุรพัฒน์: พ.ศ. 2517 – พ.ศ. 2525
โรงพยาบาลมหาราชนครศรีธรรมราช
รายนามผู้อำนวยการ: วาระการดำรงตำแหน่ง
1. นายแพทย์สุพาศน์ บุรพัฒน์: พ.ศ. 2525 – พ.ศ. 2533
2. นายแพทย์สนั่น ประเสริฐศิลป์: พ.ศ. 2533 – พ.ศ. 2534
3. นายแพทย์อุระพงษ์ เวศกิจกุล: พ.ศ. 2534 – พ.ศ. 2550
4. นายแพทย์สมชาย นิ้มวัฒนากุล: พ.ศ. 2550 – พ.ศ. 2552
5. นายแพทย์สมชัย อัศวสุดสาคร: พ.ศ. 2552 – พ.ศ. 2558
6. นายแพทย์ประภาส จิตตาศิรินุวัตร: พ.ศ. 2558 – พ.ศ. 2559
7. นายแพทย์ทรงเกียรติ เล็กตระกูล: พ.ศ. 2559 – พ.ศ. 2565
8. นายแพทย์พงษ์พจน์ ธีรานันตชัย: พ.ศ. 2565 – พ.ศ. 2567
9. แพทย์หญิงจิรวรรณ อารยะพงษ์: พ.ศ. 2567 – ปัจจุบัน
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช  เป็นศูนย์แพทยศาสตรศึกษาชั้นคลินิก สังกัดโรงพยาบาลมหาราชนครศรีธรรมราช  กระทรวงสาธารณสุข ซึ่งเป็นสถาบันร่วมผลิตแพทย์ของสถาบันพระบรมราชชนก สถาบันสมทบของมหาวิทยาลัยมหิดล  โดยก่อตั้งเมื่อปีพุทธศักราช 2537 ณ อำเภอเมืองนครศรีธรรมราช จังหวัดนครศรีธรรมราช
ศูนย์แพทยศาสตรศึกษาชั้นคลินิก > ประวัติ

ประเทศไทยประสบปัญหาขาดแคลนแพทย์ในชนบทเป็นจำนวนมาก และรุนแรงขึ้นตามลำดับ ตั้งแต่มีการพัฒนาเศรษฐกิจ และอุตสาหกรรมมากขึ้น ตามแผนพัฒนาเศรษฐกิจและสังคมแห่งชาติฉบับที่ 6 เป็นต้นมา อุตสาหกรรมและความเจริญก้าวหน้าของวัตถุได้แพร่ขยายเข้าสู่ชนบท โรคภัยไข้เจ็บต่าง ๆ ก็แพร่อย่างรวดเร็วและเพิ่ม มากขึ้นประชาชนต้องการดูแลรักษามากขึ้น แต่แพทย์จำนวนมากต้องการทำงานในกรุงเทพฯ และในเมืองที่มีความเจริญด้านเศรษฐกิจ อีกทั้งสถานพยาบาลเอกชนก็ยังดึงดูดแพทย์จากภาครัฐในชนบทไปอีกมากด้วย 
พ .ศ .2537 คณะรัฐมนตรีมีมติเห็นชอบให้กระทรวงสาธารณสุข ร่วมมือกับทบวงมหาวิทยาลัยจัดทำโครงการร่วมผลิตแพทย์เพิ่มเพื่อชาวชนบทขึ้น  โรงพยาบาลมหาราชนครศรีธรรมราชได้เข้าร่วมโครงการร่วมผลิตแพทย์เพิ่มเพื่อชาวชนบท โดยจัดตั้งเป็นศูนย์แพทยศาสตรศึกษาชั้นคลินิก เป็น 1 ใน 13 ศูนย์แพทย์ที่เข้าร่วมโครงการโดยร่วมมือกับมหาวิทยาลัยมหิดล รับนักศึกษาแพทย์ตั้งแต่ ปี 2541 ( เข้าศึกษาในปีการศึกษา 2542 ) โดยกำหนดให้มีโควตา ในปีการศึกษา 2548 ในเขตการศึกษาเป็นเขต 16 รับนักเรียนที่มีภูมิลำเนา จังหวัดนครศรีธรรมราช
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก  โรงพยาบาลมหาราชนครศรีธรรมราช จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของมหาวิทยาลัยมหิดล ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต:  มหาวิทยาลัยมหิดล
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |  |
| --- | --- | --- |
|  ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6) |  คณะวิทยาศาสตร์ มหาวิทยาลัยมหิดล  ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช |  |
ศูนย์แพทยศาสตรศึกษาชั้นคลินิก > การรับบุคคลเข้าศึกษาในหลักสูตรแพทยศาสตรบัณฑิต

ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางระบบรับตรงประจำปีตามประกาศศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช  ตามเขตพื้นที่จังหวัดที่สำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุขกำหนดในแต่ละปี
ดูเพิ่ม

โรงพยาบาลมหาราชนครเชียงใหม่
โรงพยาบาลมหาราชนครราชสีมา
ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช
แหล่งข้อมูลอื่น

โรงพยาบาลมหาราชนครศรีธรรมราช
ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช เก็บถาวร 2019-05-25 ที่ เวย์แบ็กแมชชีน
วัดสุทธาวาส (เขตธนบุรี)

| วัดสุทธาวาส |
| --- | --- |


ชื่อสามัญ: วัดสุทธาวาส, วัดใหม่ตาสุต
ที่ตั้ง: เลขที่ 24 ซอยรัชดาภิเษก 4 ถนนรัชดาภิเษก แขวงบุคคโล เขตธนบุรี กรุงเทพมหานคร 10600
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบุคคโล เขตธนบุรี กรุงเทพมหานคร วัดมีพื้นที่ 3 ไร่ 2 งาน บริเวณวัดเป็นชุมชนหนาแน่น เจ้าอาวาสองค์ปัจจุบันคือ พระครูเกษมมงคลกิจ
วัดสุทธาวาสสร้างเมื่อประมาณ พ.ศ. 2373 ผู้สร้างเป็นทหาร ชื่อ "สุต" สร้างขึ้นหลังกรุงศรีอยุธยาเสียแก่พม่า จนเมื่อสงครามสงบ นายสุตได้ชักชวนญาติพี่น้องและชาวบ้านช่วยกันสร้างวัดขึ้น ตั้งชื่อวัดว่า วัดใหม่ตาสุต ต่อมาเปลี่ยนนามวัดใหม่เป็น "วัดสุทธาวาส" วัดได้รับพระราชทานวิสุงคามสีมาเมื่อวันที่ 16 เมษายน พ.ศ. 2541 วัดได้รับการบูรณะจนเจริญรุ่งเรืองตั้งแต่ พ.ศ. 2512 หลังจากที่วัดทรุดโทรมมายาวนาน
อาคารเสนาสนะประกอบด้วยอุโบสถกว้าง 7.03 เมตร ยาว 21 เมตร ก่ออิฐถือปูน วิหารกว้าง 3 เมตร ยาว 4 เมตร ก่ออิฐถือปูน และกุฏิสงฆ์จำนวน 4 หลัง
วัดสำเร็จ

| วัดสำเร็จ |
| --- | --- |

ชื่อสามัญ: วัดสำเร็จ,  วัดมะเร็ต
ที่ตั้ง: ตำบลมะเร็ต อำเภอเกาะสมุย จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสำเร็จ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะเร็ต อำเภอเกาะสมุย จังหวัดสุราษฎร์ธานี
วัดสำเร็จ หรือ วัดมะเร็ต เล่ากันว่า ท่านขรัวพุดษร สร้างไว้ ตั้งแต่สมัยธนบุรี และจำพรรษาจนสิ้นอายุขัย สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดชทรงเขียนรายงานการเสด็จตรวจราชการหัวเมืองปักษ์ใต้ พ.ศ. 2427 ทูลเกล้าถวายแด่พระบาทสมเด็จพระจุลจอมเกล้าเจ้าอยู่หัว ระบุว่าชื่อ วัดมะเรศ และกล่าวถึงขรัว พุดษร ว่า "ท่านขรัวพุดษรเป็นพระแต่ครั้งแผ่นดินขุนหลวงตากสร้างไว้ คนชาวเกาะสมุยนิยมนับถือว่ามีวิทยาอาคมศักดิ์สิทธิ์ตลอดการเจ็บไข้ จนถึงคนเดินเรือผ่านมาหน้าเกาะสมุยถูกคลื่นลม และบนบานคลื่นลมก็สงบเรียบร้อยไป เมื่อขรัวพุดษรตายแล้ว ราษฎรปลงศพเก็บอัฐิใส่โถแก้วตั้งไว้พร้อมเครื่องสักการบูชายังมีอยู่จนบัดนี้ ชาวเกาะถือว่าถ้าจะไปที่กันดารไปทัพเป็นต้น เชิญเอากระดูกขรัวพุดษรผูกคอไปด้วยอัน 1 เป็นที่นิยมนับถือกันมาก" อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2340 ได้รับพระราชทานวิสุงคามสีมาเมื่อ พ.ศ. 2423
อาคารเสนาสนะที่สำคัญ ได้แก่ อุโบสถเป็นที่ประดิษฐานพระพุทธรูปศิลายวงซึ่งนำมาจากพม่า มีอายุเก่าแก่เกือบร้อยปี มีพระพุทธไสยาสน์สร้างด้วยหินปะการังและพระพุทธรูปเก่าตั้งเดิม กว่า 50 รูป ปัจจุบันวิหารแห่งนี้ได้ปิดกุญแจเอาไว้เพื่อป้องกันขโมย ผนังของวิหาร มีปรากฏรอยเท้าประทับอยู่ข้างฝาข้างประตูวิหาร เชื่อกันว่าเป็นรอยเท้าของขรัวพุดสอนที่ได้ประทับรอยเท้าเอาไว้ สถูปบรรจุอัฐิขรัวพุดษร หอสวดมนต์ สร้างเมื่อ พ.ศ. 2469 สร้างด้วยไม้ทั้งหลัง เป็นอาคารทรงปั้นหยา 2 ชั้น ยกพื้น มีใต้ถุนเตี้ย ๆ รูปแบบสถาปัตยกรรมไทยผสมผสานสถาปัตยกรรมจีน มีการฉลุลายลงบนแผ่นไม้ติดโยรอบบริเวณชายคาชั้นบน ตึกรับรองอาคันตุกะ ใช้เป็นที่รับรองพระภิกษุที่เดินทางมาพำนัก สร้างโดยพระภิกษุดำ ใจกว้าง (หมื่นพยาธิบำบัด) ซึ่งได้แบบอย่างมาจากลังกา เจดีย์หนึ่งในจำนวน 3 องค์ที่สร้างขึ้นในสมัยขรัวพุดษร ได้รับการบูรณะจากกรมศิลปากร เมื่อปี พ.ศ. 2544 รูปทรงของเจดีย์เป็นศิลปะศรีวิชัย
โบราณวัตถุได้แก่ ธรรมาสน์ไม้ฉลุโดยช่างฝีมือชาวจีน สร้างด้วยไม้สักทองทั้งหลัง จำหลักลวดลายตั้งแต่หลังคา พระประธานในอุโบสถจาก เมืองมัณฑะเลย์ ประเทศพม่า ขนาดหน้าตักกว้า 36 นิ้ว สูง 52 นิ้ว อยู่ในอิริยาบถนั่งขัดสมาธิ
อิซาเบลแห่งอารากอน สมเด็จพระราชินีแห่งโปรตุเกส

| อิซาเบลแห่งอารากอน |
| --- | --- |

สมเด็จพระราชินีแห่งโปรตุเกสและอัลการ์วึช
ระหว่าง: 30 กันยายน ค.ศ. 1497 – 23 สิงหาคม ค.ศ. 1498

พระราชสมภพ: 2 ตุลาคม ค.ศ. 1470 เมืองดูเอญญาส แคว้นปาเลนเซีย
สวรรคต: 23 สิงหาคม ค.ศ. 1498 (27 พรรษา)
ฝังพระบรมศพ: คอนแวนต์ซันตาอิซาเบล ในกรุงโตเลโด ประเทศสเปน
พระสวามี: อาฟงซู เจ้าชายแห่งโปรตุเกส พระเจ้ามานูแวลที่ 1 แห่งโปรตุเกส
พระบุตร: มิเกว เจ้าชายแห่งโปรตุเกสและอัสตูเรียส
ราชวงศ์: ตรัสตรามารา
พระราชบิดา: พระเจ้าเฟร์นันโดที่ 2 แห่งอารากอน
พระราชมารดา: สมเด็จพระราชินีนาถอิซาเบลที่ 1 แห่งกัสติยา
อิซาเบลแห่งอารากอน (สเปน: Isabel de Aragón) เป็นพระราชธิดาของพระเจ้าเฟร์นันโดที่ 2 แห่งอารากอนกับพระราชินีนาถอิซาเบลที่ 1 แห่งกัสติยา พระองค์ดำรงตำแหน่งเป็นเจ้าหญิงแห่งอัสตูเรียส เจ้าหญิงรัชทายาทแห่งกัสติยาและอารากอน และสมเด็จพระราชินีแห่งโปรตุเกส
วัยเยาว์

อิซาเบลเสด็จพระราชสมภพเมื่อวันที่ 2 ตุลาคม ค.ศ. 1470 ที่เมืองดูเอญญาสในแคว้นปาเลนเซีย โดยทรงเป็นพระราชบุตรคนแรกของพระเจ้าเฟร์นันโดที่ 2 แห่งอารากอนกับพระราชินีนาถอิซาเบลที่ 1 แห่งกัสติยา เนื่องจากเป็นพระราชบุตรคนแรก เจ้าหญิงอิซาเบลจึงได้รับแต่งตั้งเป็นเจ้าหญิงแห่งอัสตูเรียสและรัชทายาทในปี ค.ศ. 1476 กระทั่งพระราชมารดาของพระองค์ให้กำเนิดเจ้าชายฆวนในปี ค.ศ. 1478 เจ้าหญิงอิซาเบลจึงเสียตำแหน่งรัชทายาทให้แก่พระอนุชาซึ่งมีสุขภาพไม่ค่อยแข็งแรง
เจ้าหญิงพระชายาแห่งโปรตุเกส

ในปี ค.ศ. 1479 โปรตุเกสและกัสติยา-อารากอนได้ยุติความขัดแย้งที่มีต่อกันด้วยการทำสนธิสัญญาอัลกากูวัส เพื่อฟื้นฟูราชอาณาจักรอิสปาเนียของชาวคริสต์ในคาบสมุทรไอบีเรียขึ้นมาใหม่ สนธิสัญญาได้ระบุให้มีการสมรสเพื่อรวมราชวงศ์ระหว่างเจ้าหญิงอิซาเบลกับอาฟงซู เจ้าชายรัชทายาทแห่งโปรตุเกส พระราชโอรสที่เหลืออยู่เพียงคนเดียวของพระเจ้าฌูเวาที่ 2 อิซาเบลออกเดินทางไปโปรตุเกสและเข้าพิธีสมรสซึ่งถูกจัดขึ้นในวันที่ 20 พฤศจิกายน ค.ศ. 1490 ที่กรุงตรือมูซ โดยอิซาเบลมีพระชนมายุ 20 พรรษา ส่วนเจ้าชายอาฟงซูมีพระชนมายุ 15 พรรษา แม้จะมีพระชนมายุต่างกันแต่สองหนุ่มสาวตกหลุมรักกันทันทีที่เห็นหน้ากันเป็นครั้งแรก การสมรสที่เริ่มต้นด้วยเหตุผลทางการเมืองจึงการเป็นสมรสที่มีความรักให้แก่กัน
ทว่าชีวิตสมรสที่มีความสุขของอิซาเบลและอาฟงซูจบลงอย่างรวดเร็วเมื่อในวันที่ 13 กรกฎาคม ค.ศ. 1491 เจ้าชายหนุ่มสิ้นพระชนม์ด้วยอุบัติเหตุตกจากหลังม้า เนื่องจากยังไม่มีพระโอรสธิดา อิซาเบลจึงเดินทางกลับสเปนไปอยู่ที่กรุงเซบียา
การสิ้นพระชนม์ของเจ้าชายอาฟงซูทำให้พระเจ้าฌูเวาที่ 2 ไม่เหลือทายาทตามกฎหมาย พระองค์ได้ประกาศให้มานูแวล ดยุคแห่งวิเซว ลูกพี่ลูกน้องและพระอนุชาของพระมเหสีเป็นทายาทในบัลลังก์
พระราชินีแห่งโปรตุเกสและเจ้าหญิงแห่งอัสตูเรียส

ความโศกเศร้าอย่างยิ่งต่อการสูญเสียพระสวามีทำให้อิซาเบลหั่นพระเกษา สวมเสื้อผ้าไว้ทุกข์ และสวมผ้าคลุมผมหนา ทรงใช้ชีวิตอย่างเงียบ ๆ และอุทิศชีวิตให้กับการสวดมนต์ พระองค์เชื่อว่าการสิ้นพระชนม์ของพระสามีเป็นสัญญาณเตือนจากพระเจ้าซึ่งไม่พอใจที่โปรตุเกสเปิดให้ชาวยิวที่พระราชบิดามารดาของพระองค์ขับไล่ออกจากสเปนเข้าไปลี้ภัย พระองค์ยึดหลักการอดอาหารและบำเพ็ญทุกรกิริยาอย่างหนักเพื่อไถ่บาป ทั้งยังปฏิญาณว่าจะไม่สมรสใหม่ ทว่าพระเจ้าเฟร์นันโดและพระราชินีอิซาเบลประสงค์ให้พระราชธิดาคนโตสมรสใหม่กับมานูแวล ทายาทคนใหม่ในบัลลังก์โปรตุเกสซึ่งเคยเจอเจ้าหญิงอิซาเบลในช่วงที่ทรงพำนักอยู่ในโปรตุเกสและถูกตาต้องใจพระองค์
ในปี ค.ศ. 1497 พระราชบิดามารดาได้เสนอให้พระองค์สมรสกับพระเจ้ามานูแวลที่ 1 ซึ่งได้ขึ้นสืบทอดบัลลังก์โปรตุเกส แม้จะปฏิเสธในตอนแรก แต่สุดท้ายพระองค์ไม่อาจฝืนแรงกดดันจากพระบิดามารดาได้
ในปี ค.ศ. 1496 พระองค์ตกลงสมรสกับพระเจ้ามานูเแวลที่ 1 แห่งโปรตุเกสโดยมีเงื่อนไขว่ากษัตริย์ต้องขับไล่ชาวยิวทั้งหมดออกจากโปรตุเกส พระเจ้ามานูแวลตกลงทำตามเงื่อนไข สุดท้ายพระองค์กับเจ้าหญิงอิซาเบลได้อภิเษกสมรสกันที่เมืองบาเลนเซียเดอัลกันตาราในวันที่ 30 กันยายน หลังพิธีสมรสอิซาเบลได้ติดตามพระสวามีเดินทางกลับโปรตุเกสในฐานะสมเด็จพระราชินี
ในวันที่ 6 ตุลาคม ค.ศ. 1497 ฆวน เจ้าชายแห่งอัสตูเรียส พระอนุชาของพระนางอิซาเบลสิ้นพระชนม์ พระองค์จึงกลายเป็นรัชทายาทในบัลลังก์กัสติยา พระราชบิดามารดาของอิซาเบลได้เชิญพระองค์และพระสวามีมาที่สเปน กษัตริย์และพระราชินีแห่งโปรตุเกสเดินทางออกจากกรุงลิสบอนในช่วงปลายเดือนมีนาคม ค.ศ. 1498 และเดินทางถึงกรุงโตเลโดในวันที่ 24 เมษายนเพื่อรับการถวายคำสัตย์ปฏิญาณแห่งความจงรักภักดีจากขุนนางกัสติยา ทั้งคู่เดินทางต่อและไปถึงกรุงซาราโกซาในวันที่ 1 มิถุนายน เพื่อรับการถวายคำสัตย์ปฏิญาณแห่งความจงรักภักดีจากขุนนางอารากอน แต่กระบวนการไม่ราบรื่นอย่างที่คิดเนื่องจากกฎหมายอารากอนจำกัดสิทธิ์ในการสืบทอดตำแหน่งของทายาทหญิง โดยไม่ให้คู่สมรสขึ้นเป็นกษัตริย์ร่วมแห่งอารากอน ขุนนางอารากอนจึงไม่เต็มใจถวายคำสัตย์ปฏิญาณต่อพระเจ้ามานูแวล
การสวรรคต

ในตอนที่พระนางเดินทางมาถึงสเปน พระราชินีนาถอิซาเบลและพระเจ้าเฟร์นันโดรับรู้ได้ว่าพระราชธิดาของพระองค์ยังมีสภาพจิตใจเช่นเดิมไม่เปลี่ยน พระราชินีแห่งโปรตุเกสยังคงเศร้าหมองและเป็นทุกข์เหมือนเช่นก่อนหน้าที่จะสมรสครั้งที่สอง โดยขณะเดินทางมาสเปน พระนางกำลังตั้งครรภ์ได้ห้าเดือน
ในคืนวันที่ 23 สิงหาคม ค.ศ. 1498 พระนางอิซาเบลได้ให้กำเนิดพระราชโอรสซึ่งเข้ารับการทำพิธีศีลล้างบาปด้วยชื่อมิเกล ดิ ลา ปาซที่ปราสาทของบิชอปแห่งซาราโกซา หลังให้กำเนิดพระราชโอรสเพียงชั่วโมงเดียวพระนางอิซาเบลก็สวรรคต ซึ่งน่าจะเป็นผลข้างเคียงจากการอดอาหารและบำเพ็ญทุกรกิริยาอย่างต่อเนื่อง เจ้าชายน้อยกลายเป็นทายาทในบัลลังก์โปรตุเกส กัสติยา และอารากอน ทว่าต่อมาทรงสิ้นพระชนม์ในปี ค.ศ. 1500
ธงชัย เล็กกัมพล

ธงชัย เล็กกัมพล เป็นนักแต่งเพลงลูกทุ่ง มีผลงานยอดนิยมมากมายหลายสิบเพลง เช่น "ทหารบกพ่ายรัก", "ไร่อ้อยคอยรัก", "สัญญาเมื่อสายัณห์", "สัญญา 5 ปี", "ลารักจากสวนแตง", "เสียงครวญจากสวนแตง" ฯลฯ
ประวัติ

ธงชัย เล็กกัมพล หรือที่คนในวงการเรียกกันว่าหมอธงชัย มีชื่อจริงว่า ธงชัย เล็กกัมพร เป็นชาว จ. สุพรรณบุรี ได้รับปริญญาวิทยาศาสตร์ มหาบัณฑิต ด้านสุขศึกษาและพฤติกรรมศาสตร์ จากศิริราช เส้นทางในวงการลูกทุ่งไทยของหมอธงชัยค่อนข้างแตกต่างจากนักแต่งเพลงลูกทุ่งคนอื่นอยู่มาก เพราะหมอธงชัยมาจากครอบครัวที่มีฐานะค่อนข้างดี โดยครอบครัวของหมอธงชัยเป็นคนจีนในตลาดสวนแตง จ.สุพรรณบุรี จึงได้รับการศึกษาที่ดี และสามารถเข้าเรียนระดับปริญญาตรี ที่คณะแพทยศาสตร์ศิริราชพยาบาล ได้ และระหว่างเรียน ก็ได้หารายได้พิเศษ ด้วยการแต่งเพลงให้กับนักร้องลูกทุ่ง โดยเฉพาะนักร้องวงพรนารายณ์ และมีเพลงสร้างชื่อเสียงให้เขามากมาย อย่าง สัญญาเมื่อสายัณห์, สัญญา 5 ปี, ลารักจากสวนแตง, เสียงครวญจากสวนแตง ฯลฯ
เมื่อจบปริญญาตรีแพทย์จากศิริราช สาขาสาธารณสุขศาสตร์ เอกสุขศึกษา ในปี 2518 หมอธงชัยเลือกที่จะไปทำงานเป็นนักวิชาการสาธารณสุข มากกว่าจะเป็นหมอโรงพยาบาล และราวปี 2520 ในยุคที่วงพรนารายณ์เริ่มราโรย หมอธงชัยจึงคิดปั้นนักร้องเอง โดยเลือก แหวนเพชร วงทอง จากวงเพลิน พรมแดน ที่ดังจากเพลง รักข้ามโขง และ ไร่อ้อยคอยรัก อันเป็นฝีมือการแต่งของหมอเองมาปั้น ซึ่งก็ประสบความสำเร็จในระดับหนึ่ง ก่อนที่นักร้องจะมีปัญหา จึงต้องแยกย้ายกันไป
หมอธงชัยแนะนำเคล็ดลับในการแต่งเพลงว่า "นักแต่งเพลงจริง ๆ เรื่องโน้ตไม่จำเป็น เพราะต้องปล่อยสมองให้เป็นอิสระ นักดนตรีเก่ง ๆ ไม่จำเป็นต้องแต่งเพลงเป็น และนักแต่งเพลงเก่ง ๆ ก็ไม่จำเป็นต้องเป็นดนตรี แต่มันแมทช์กันโดยสมอง.." และ " คนแต่งเพลงดี ๆ แล้วไม่ดัง อย่าไปน้อยใจ มันไม่ใช่โชคชะตา มันเป็นวิทยาศาสตร์ ตัวแปรอยู่ที่การประชาสัมพันธ์ คุณภาพของเพลง และการจัดการ เช่นการโชว์ คอนเสิร์ตต่าง ๆ "
ปัจจุบัน หมอธงชัย เล็กกัมพลมีตำแหน่งเป็นนักวิชาการสาธารณสุขระดับ 9 ของกระทรวงสาธารณสุข
ผลงานแต่งเพลง

รักข้ามโขง (แหวนเพชร วงทอง)
ไร่อ้อยคอยรัก (แหวนเพชร วงทอง)
ครู ปกส. (แหวนเพชร วงทอง)
สัญญาเมื่อสายัณห์ (สัญญา พรนารายณ์)
ทหารบกพ่ายรัก (สัญญา พรนารายณ์)
เผลอใจรัก (ยอดรัก สลักใจ)
ฝนมาน้ำตาริน (ยอดรัก สลักใจ)
กรรมเก่าของสาวเหนือ (ยอดรัก สลักใจ)
ลูกพระยาแล (ยอดรัก สลักใจ)
ทหารเอกแม่ย่า (ยอดรัก สลักใจ)
หัวใจรัก (ยอดรัก สลักใจ)
มนต์รักพังงา (ยอดรัก สลักใจ)
พลทหารแฟนหาย (ยอดรัก สลักใจ)
เสียงครวญจากทุ่งกุลา (ยอดรัก สลักใจ)
แม่ค้ากาแฟ (ยอดรัก สลักใจ)
ข.ส.ม.ก.รอรัก (ยอดรัก สลักใจ)
หนุ่มนาหน้าซื่อ (ยอดรัก สลักใจ)
เสน่ห์นางกำแพง (ยอดรัก สลักใจ)
รักแรกพบ (สัญญา พรนารายณ์)
รักคนที่เขารักเราดีกว่า (หนู มิเตอร์)
เด็กขายมาลัย (หนู มิเตอร์)
แอบรักคนสวย (หนู มิเตอร์)
เด็กขายหนังสือพิมพ์ (ศักดิ์ศรี ศรีเมืองลพ)
ฝนพรำช้ำรัก (ศักดิ์ศรี ศรีเมืองลพ)
นาคอนาถา (เอกชัย ศรีวิชัย)
ดอกรักริมทาง (เอกชัย ศรีวิชัย)
สัญญา 5 ปี (สายัณห์ สัญญา)
ลารักจากสวนแตง (สายัณห์ สัญญา)
เสียงครวญจากสวนแตง (น้ำอ้อย พรวิเชียร)
ส.จ.คนจน (สันติ ดวงสว่าง)
น้ำตาลูกทุ่ง (สันติ ดวงสว่าง)
ยอดรักแนวหน้า (สันติ ดวงสว่าง)
บอกรักแล้วก็ลืม (สันติ ดวงสว่าง)
เปลี่ยนรัก เปลี่ยนรถ (สันติ ดวงสว่าง)
คอยน้องที่เขื่อนกระเสียว (สันติ ดวงสว่าง)
นักร้อง ร้องไห้ (สันติ ดวงสว่าง)
เทวดานั่งเกวียน (สันติ ดวงสว่าง)
เสน่ห์นางกำแพง (สันติ ดวงสว่าง)
นกแก้วนกขุนทอง (สันติ ดวงสว่าง)
ชายแดนแฟนลืม (สันติ ดวงสว่าง)
บอกรักแล้วลืม (สันติ ดวงสว่าง)
ทุ่งกุลาร้องไห้ (สันติ ดวงสว่าง)
เล่ห์รักปูลม (สันติ ดวงสว่าง)
รักนิรันดร (สันติ ดวงสว่าง)
ครวญหาแม่ (สันติ ดวงสว่าง)
ตังเกรักเดียว (สันติ ดวงสว่าง)
โปรดเถิดคุณหมอ (สันติ ดวงสว่าง)
คอนโดคนจน (สันติ ดวงสว่าง)
เรือชีวิต (สันติ ดวงสว่าง)
นาวีช้ำรัก (สันติ ดวงสว่าง)
รักต่างชั้น (สันติ ดวงสว่าง)
รอรักริมลำซอ (สันติ ดวงสว่าง)
กลิ่นฟางนางลืม (ไมค์ ภิรมย์พร)
สัญญารักน้ำอ้อย (รังษี เสรีชัย & พรทิพย์ แสงอุทัย)
ผลงานเพลง

อัลบั้ม สะใจคอเพลง ชุด 1 (กุมภาพันธ์ 2544)
อัลบั้ม รวมฮิตเพลงดัง ดีที่สุด สะใจคอเพลง เพื่อชีวิต (เมษายน 2553)
อัลบั้ม สะใจคอเพลง เพื่อชีวิต (กันยายน 2563)
ผลงานแต่งหนังสือ

เขียนฝัน ปั้นเพลงกับ อ.ธงชัย เล็กกัมพล (2547)
วัดหน้าเมือง (จังหวัดสุราษฎร์ธานี)

| วัดหน้าเมือง |
| --- | --- |


ชื่อสามัญ: วัดหน้าเมือง, วัดสุวรรณนาราม
ที่ตั้ง: ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหน้าเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี
วัดหน้าเมือง เดิมชื่อ วัดสุวรรณนาราม ตั้งวัดเมื่อวันที่ 30 กรกฎาคม พ.ศ. 2327 ได้รับพระราชทานวิสุงคามสีมาเมื่อ พ.ศ. 2342 สร้างมาพร้อมกับที่สร้างเมืองสุราษฎร์ธานี ชาวบ้านเล่ากันว่า มีพระสงฆ์จำนวน 4 รูป คือ พระกั้ง หลวงตาไหล พระสุนทร และพระอาจารย์สะอิ้ง ทั้ง 4 รูปเป็นพระภิกษุที่เดินทางที่เดินทางจากภาคอีสานจำวัดอยู่บริเวณวัดหน้าเมือง โดยมีตระกูลวิชัยดิษฐ์เป็นผู้บุกเบิกและเป็นผู้สร้างวัดหน้าเมืองขึ้น พื้นที่เดิมมีเนื้อที่ 50 ไร่ ติดกับแม่น้ำมะขามเตี้ย แต่ภายหลังชาวบ้านได้บุกรุกที่เข้ามาสร้างที่อยู่อาศัย เนื้อที่ของวัดคงเหลืออยู่เพียง 2 ไร่ มีระยะหนึ่งวัดอยู่ในสภาพรกร้าง ปัจจุบันมีการปรับปรุงโบสถ์จากเดิมเป็นเสาทำด้วยไม้ ต่อมามีการสร้างใหม่ให้แข็งแรงขึ้น บริเวณวัดยังมีสระน้ำเก่าแก่ เล่ากันว่า ในสมัยรัชกาลที่ 1 ได้มีการนำน้ำในสระไปใช้ประกอบในการทำพิธีภายในพระบรมราชวัง
ปูชนียวัตถุที่สำคัญที่อยู่คู่วัดมานาน เป็นพระพุทธรูปเก่าแก่ 2 องค์ เป็นพระพุทธรูปปางประทานพร ต่อมามีคณะพุทธบริษัทร่วมกนช่วยสร้างศาลาเพื่อประดิษฐานองค์พระพุทธรูปทั้ง 2 องค์เป้นการถาวร
ความมั่นคงสาธารณะ (แก้ความกำกวม)

ความมั่นคงสาธารณะ คือการป้องกันและคุ้มครองเหตุการณ์ที่อาจก่อให้เกิดอันตรายต่อความปลอดภัยของประชาชนจากอันตราย การบาดเจ็บ หรือความเสียหายต่อทรัพย์สินที่สำคัญ
ความมั่นคงสาธารณะ อาจหมายถึง:
กองกำลังความมั่นคงสาธารณะประชาชนเวียดนาม, เป็นตำรวจแห่งชาติและกองกำลังความมั่นคงหลักของสาธารณรัฐสังคมนิยมเวียดนาม
กระทรวงป้องกันความสงบ (ประเทศลาว), เป็นกระทรวงมหาดไทยของประเทศลาว
มาม่า

| --- | --- |
ประเภท: บริษัทมหาชน
อุตสาหกรรม: อาหารกึ่งสำเร็จรูปและขนมอบ
ก่อตั้ง: พ.ศ. 2515
สำนักงานใหญ่: 304 อาคารทีเอฟ ถนนศรีนครินทร์ แขวงหัวหมาก เขตบางกะปิ กรุงเทพฯ ประเทศไทย
เว็บไซต์: เว็บไซต์อย่างเป็นทางการ
โลโก้ของมาม่า
มาม่า เป็นเครื่องหมายการค้า ของบะหมี่กึ่งสำเร็จรูป ผลิตโดย บริษัท ไทยเพรซิเดนท์ฟูดส์ จำกัด (มหาชน) และจัดจำหน่ายโดย บริษัท สหพัฒนพิบูล จำกัด (มหาชน)
แหล่งข้อมูลอื่น

เว็บไซต์อย่างเป็นทางการ
33 ข้อที่จะพาคุณไปรู้จัก “มาม่า” เส้นทางการเติบโตคู่ครัวเรือนไทยมาตลอด 44 ปี
Facebook Official Fanpage Mamalover
มาม่า ที่เอกซ์ (ทวิตเตอร์)